CELEX: 32014R0478
Language: lt
Date: 2014-05-12 00:00:00
Title: 2014 m. gegužės 12 d. Tarybos reglamentas (ES) Nr. 478/2014, kuriuo iš dalies keičiamas Reglamentas (EB) Nr. 147/2003 dėl tam tikrų ribojamųjų priemonių Somaliui

13.5.2014   
            
            
               LT
            
            
               Europos Sąjungos oficialusis leidinys
            
            
               L 138/1
            
         TARYBOS REGLAMENTAS (ES) Nr. 478/2014
   2014 m. gegužės 12 d.
   kuriuo iš dalies keičiamas Reglamentas (EB) Nr. 147/2003 dėl tam tikrų ribojamųjų priemonių Somaliui
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2010 m. balandžio 26 d. Tarybos sprendimą 2010/231/BUSP dėl ribojamųjų priemonių Somaliui, kuriuo panaikinama Bendroji pozicija 2009/138/BUSP (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 147/2003 (2) nustatytas visuotinis draudimas bet kokiam asmeniui, subjektui arba įstaigai Somalyje teikti su karine veikla susijusį finansavimą, finansinę pagalbą, technines konsultacijas, pagalbą ar mokymą;
            
         
               (2)
            
            
               2014 m. kovo 5 d. JT Saugumo Taryba priėmė JT Saugumo Tarybos (toliau – JT ST) rezoliuciją 2142 (2014), kuria dar kartą patvirtintas ginklų embargas Somaliui ir iki 2014 m. spalio 25 d. pratęsta taikyti nuostata, kad ginklų embargas neturi būti taikomas ginklų, šaudmenų ar karinės įrangos tiekimui arba konsultacijų, paramos ar mokymo teikimui, skirtam tik Somalio federalinės Vyriausybės saugumo pajėgoms kurti ir Somalio gyventojų saugumui užtikrinti, išskyrus tam tikrų JT ST rezoliucijos 2111 (2013) priede nurodytų objektų tiekimą, kurį turi iš anksto patvirtinti Sankcijų komitetas, įsteigtas pagal JT ST rezoliuciją 751 (1992);
            
         
               (3)
            
            
               JT ST rezoliucija 2142 (2014) iš dalies keičiami pranešimo reikalavimai, taikytini ginklų, šaudmenų ar karinės įrangos tiekimui arba konsultacijų, paramos ar Somalio saugumo pajėgų mokymo teikimui, taip pat išimties procedūra, taikoma JT ST rezoliucijos 2011 (2013) priede nurodytų objektų tiekimui;
            
         
               (4)
            
            
               2014 m. gegužės 12 d. Taryba priėmė Sprendimą 2014/270/BUSP (3), kuriuo, atsižvelgiant į JT ST rezoliuciją 2142 (2014), iš dalies keičiamas Sprendimas 2010/231/BUSP. Dalis tų pakeitimų patenka į Sutarties taikymo sritį, todėl jiems įgyvendinti – visų pirma siekiant užtikrinti, kad ekonominės veiklos vykdytojai visose valstybėse narėse ją taikytų vienodai – būtina imtis reguliavimo veiksmų Sąjungos lygmeniu;
            
         
               (5)
            
            
               todėl Reglamentas (EB) Nr. 147/2003 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 147/2003 iš dalies keičiamas taip:
   2a straipsnio e punktas pakeičiamas taip:
   
      
                  „e)
               
               
                  teikti su karine veikla susijusį finansavimą, finansinę pagalbą, technines konsultacijas, pagalbą ar mokymą, išskyrus atvejus, kai tai susiję su III priede išvardytais objektais, jei įvykdytos šios sąlygos:
                  
                              i)
                           
                           
                              atitinkama kompetentinga institucija nustatė, kad toks finansavimas, finansinė pagalba, techninės konsultacijos, pagalba ar mokymas skirti tik Somalio federalinės Vyriausybės saugumo pajėgoms kurti ir Somalio gyventojų saugumui užtikrinti; ir
                           
                        
                              ii)
                           
                           
                              likus bent penkioms dienoms iki bet kokių konsultacijų, pagalbos ar mokymo, skirtų tik Somalio federalinės Vyriausybės saugumo pajėgoms kurti ir Somalio gyventojų saugumui užtikrinti, teikimo Somalio federalinė Vyriausybė arba finansavimą, finansinę pagalbą, technines konsultacijas, pagalbą ar mokymą teikianti valstybė narė apie tai pranešė JT ST rezoliucijos 751 (1992) 11 punktu įsteigtam komitetui pagal JT ST rezoliucijos 2142 (2014) 3 ir 4 punktus.“
                           
                        
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 12 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 105, 2010 4 27, p. 17.
   
      (2)  2003 m. sausio 27 d. Tarybos reglamentas (EB) Nr. 147/2003 dėl tam tikrų ribojamųjų priemonių Somaliui (OL L 24, 2003 1 29, p. 2).
   
      (3)  2014 m. gegužės 12 d. Tarybos sprendimas 2014/270/BUSP, kuriuo iš dalies keičiamas Tarybos sprendimas 2010/231/BUSP dėl ribojamųjų priemonių Somaliui (žr. šio Oficialiojo leidinio p. 106).